KISKŐRÖS VÁROS JEGYZŐJE

ELŐTERJESZTÉS
(a Képviselő-testület 2014. január 22-i ülésére)

TÁRGY: 
A NEMZETISÉGI ÖNKORMÁNYZATOK MŰKÖDÉSI FELTÉTELEINEK BIZTOSÍTÁSÁRA KÖTÖTT MEGÁLLAPODÁS MÓDOSÍTÁSA
Az államháztartásról szóló 2011. évi CXCV. törvény 27.§ (2) bekezdése értelmében a helyi nemzetiségi önkormányzatok bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a nemzetiségi önkormányzat székhelye szerinti helyi önkormányzat önkormányzati hivatala gondoskodik.
A nemzetiségiek jogairól szóló 2011. évi CLXXIX. törvény 80.§ (2) bekezdése értelmében minden év január 31-ig felül kell vizsgálni az nemzetiségi önkormányzatok és helyi önkormányzatok között létrejött megállapodást. 
A Képviselő-testület a 77/2012. (V.23.) határozatával fogadta el a megállapodást, amely két alkalommal 2012. július 01. és 2013. január 01. napi hatállyal jogszabályi változások miatt került módosításra. A jelenlegi módosítást szintén jogszabályi változások indokolják.
A fentiek alapján javaslom, hogy a Képviselő-testület Kiskőrös Város Önkormányzata és a Nemzetiségi Önkormányzatok között létrejött megállapodás módosítását a határozat-tervezetben foglaltak szerint hagyja jóvá.
Kiskőrös, 2014. január 09.
Dr. Turán Csaba sk.

      
          jegyző

HATÁROZAT-TERVEZET

Kiskőrös Város Képviselő-testülete az államháztartásról szóló 2011. évi CXCV. törvény és a nemzetiségiek jogairól szóló 2011. évi CLXXIX. törvény alapján a Kiskőrös Város Önkormányzata és a
· Kiskőrös Város Német Nemzetiségi Önkormányzata
· Kiskőrös Város Szlovák Nemzetiségi Önkormányzata 

· Kiskőrös Város Cigány Nemzetiségi Önkormányzata 

működési feltételeit; pénzügyi-gazdasági feladatainak felelősségvállalását és munkamegosztását rögzítő megállapodás módosítását a határozat-tervezet mellékletében foglaltak szerint jóváhagyja.

